Epeus
Vide etiam paginam fere homonymam: Epeus (Euripides). Epeus (Graece Ἐπειός) heros est mythologiae Graecae, Panopei filius, artifex, qui equum Troianum construxit. Pugil bonus fuit et in certamine, quod Achilles in honorem Patrocli fecit, Euryalum vicit. Etiam in certamine in sepulchro Achillis in pugilatione certabat Bello Troiano confecto Metapontum condidit, ubi instrumenta, quibus equum fecerat, in templo Minervae monstrabantur. Simmias Rhodius inscriptionem in securi Epei composuit, quae Securis carmen figuratum notissimum est.